טוביאס מונטלר

טוביאס מונטלר (בשוודית: Thobias Montler; נולד ב-15 בפברואר 1996) הוא אתלט שוודי, סגן אלוף עולם באולם (בלגרד 2022), סגן אלוף אירופה (מינכן 2022) ושלוש פעמים ברציפות סגן אלוף אירופה באולם (גלאזגו 2019, טורון 2021 ואיסטנבול 2023) בקפיצה לרוחק.

 ביוגרפיה 
מונטלר נולד בשם טוביאס נילסון מונטלר, אולם בשנת 2019 השמיט את השם "נילסון" משמו המלא.

 2015 
באליפות אירופה באולם שנערכה בפראג שבצ'כיה במרץ סיים במקום 21 בקפיצה לרוחק בתוצאה של 7.38 מטר.

 אלוף אירופה עד גיל 20 
באליפות אירופה עד גיל 20 שנערכה באסקילסטונה שבשוודיה ביולי זכה במדליית זהב בריצת שליחים 4x100 מטר בשיא שוודיה עד גיל 20 חדש של 39.73 שניות.

 2017 
 מדליית ארד באליפות אירופה עד גיל 23 
באליפות אירופה עד גיל 23 שנערכה בבידגושץ' שבפולין ביולי זכה במדליית ארד בקפיצה לרוחק בתוצאה של 7.96 מטר.

 2018 
באליפות אירופה שנערכה בברלין שבגרמניה באוגוסט סיים במקום רביעי בקפיצה לרוחק בשיא שוודיה עד גיל 23 חדש של 8.10 מטר.

 2019 
 סגן אלוף אירופה באולם 
באליפות אירופה באולם שנערכה בגלאזגו שבממלכה המאוחדת במרץ זכה במדליית כסף בקפיצה לרוחק בשיא אישי חדש של 8.17 מטר, אחרי מילטיאדיס טנטוגלו מיוון (8.38 מטר) ולפני סטרהיניה יובאנצ'ביץ' מסרביה (8.03 מטר).

באליפות העולם שנערכה בדוחה שבקטר בספטמבר-אוקטובר סיים במקום תשיעי בקפיצה לרוחק בתוצאה של 7.96 מטר.

 2021 
 סגן אלוף אירופה באולם 
באליפות אירופה באולם שנערכה בטורון שבפולין במרץ זכה במדליית כסף בקפיצה לרוחק בשיא שוודיה חדש של 8.31 מטר, אחרי מילטיאדיס טנטוגלו (8.35 מטר) ולפני קריסטיאן פולי מפינלנד (8.24 מטר).

באולימפיאדת טוקיו שנערכה ביולי-אוגוסט סיים במקום שביעי בקפיצה לרוחק בתוצאה של 8.08 מטר.

 2022 
 סגן אלוף עולם באולם 
באליפות העולם באולם שנערכה בבלגרד שבסרביה במרץ זכה במדליית כסף בקפיצה לרוחק בשיא שוודיה חדש של 8.38 מטר, אחרי מילטיאדיס טנטוגלו (8.55 מטר) ולפני מרקיז דנדי מארצות הברית (8.27 מטר).

באליפות העולם שנערכה ביוג'ין שבאורגון, ארצות הברית, ביולי, סיים במקום 11 בקפיצה לרוחק בתוצאה של 7.81 מטר.

 סגן אלוף אירופה 
באליפות אירופה שנערכה במינכן שבגרמניה באוגוסט זכה במדליית כסף בקפיצה לרוחק בתוצאה של 8.06 מטר, אחרי מילטיאדיס טנטוגלו (8.52 מטר) ולפני ז'ול פומרי מצרפת (8.06 מטר).

 2023 
 סגן אלוף אירופה באולם 
באליפות אירופה באולם שנערכה באיסטנבול שבטורקיה במרץ זכה במדליית כסף בקפיצה לרוחק בתוצאה של 8.19 מטר, אחרי מילטיאדיס טנטוגלו (8.30 מטר) ולפני גבריאל ביטאן מרומניה (8.00 מטר).

באליפות העולם שנערכה בבודפשט שבהונגריה באוגוסט סיים במקום שישי בקפיצה לרוחק בתוצאה של 8.00 מטר.

 2024 
באליפות העולם באולם שנערכה בגלאזגו במרץ סיים במקום שמיני בקפיצה לרוחק בתוצאה של 7.80 מטר.

באולימפיאדת פריז שנערכה באוגוסט סיים במקום 16 בקפיצה לרוחק בתוצאה של 7.82 מטר.

 שיאים אישיים 
 אצטדיון 
 קפיצה לרוחק: 8.27 מטר (2021)

 אולם 
 קפיצה לרוחק: 8.38 מטר (2022), שיא שוודיה

 קישורים חיצוניים 

 הערות שוליים 

קטגוריה:קופצים לרוחק
קטגוריה:אתלטים שוודים
קופצים לרוחק באולימפיאדת טוקיו
קטגוריה:אתלטים באולימפיאדת פריז (2024)
קטגוריה:שוודים שנולדו ב-1996